Miss Republic of the Philippines

Ang Miss Republic of the Philippines o Miss RP ay isang patimpalak sa pagandahan sa Pilipinas. Una itong itinanghal noong 1969, nang makuha ng Spotlight Promotions ni Ferdie Villar ang prangkisa sa pagpili ng kandidata ng Pilipinas para sa taunang Miss World beauty pageant. Ang mga runner-up ng Miss RP ay tinatanghal na Miss Luzon (1st runner-up), Miss Visayas (2nd runner-up), Miss Mindanao (3rd runner-up) at Miss Manila (4th runner-up). Tumagal ang Miss RP hanggang 1976, nang ilipat na sa Mutya ng Pilipinas ang prangkisa ng Miss World at ang Miss RP 1977 na si Josephine Conde ay kinilalang kauna-unahang Mutya ng Pilipinas – World upang maitangi ito sa isa pang nagwawagi sa Mutya ng Pilipinas na lumalaban sa Miss Asia Quest. 

Matapos ang matagal na pagkawala ng Miss Republic of the Philippines, muli itong idinaos sa 2015 sa pangunguna ni Lynette Padolina, pangulo ng muling-binuhay na organisasyon, ngunit ang mga magwawagi'y hindi nakatakdang lumahok bilang kinatawan ng Pilipinas sa alinmang pandaidigang patimpalak, sa halip bibigyan ng scholarship grant ang mga ito para sa apat-na-taong kurso sa kolehiyo o kursong gradwado at maglilibot upang ipalaganap ang turismo at kulturang Pilipino.

Mga nagwagi 
Ang mga nagwawagi'y tinatanghal na Miss Republic of the Philippines ng susunod na kalendaryong taon, dahil halos katapusan na ng taon kung ganapin ang patimpalak, ngunit sila'y lumalahok sa Miss World nang taon kung kailan talaga sila nanalo.

Tingnan din 
 Mutya ng Pilipinas
 Binibining Pilipinas
 Miss World Philippines

Talasanggunian 

Paligsahan sa pagandahan sa Pilipinas
Patimpalak ng kagandahan sa Pilipinas